เณร ผู้พิชิตโจร 500
ถ้าอาจารย์สมปอง ดวงไสว ไม่ส่งชีวประวัติสามเณร เล่มที่จำเนียร ทรงฤกษ์ เรียบเรียง มาให้ ผมก็คงไม่รู้ว่าผู้เขียน คือพี่มหาจำเนียร ที่ผมรู้จักตอนที่อยู่วัดดาวดึงษ์ เมื่อเกือบ 60 ปีที่แล้ว,อ่านแล้ว พี่มหาของเจ้าเณรน้อย ยังทรงภูมิรู้ น่ารักน่านับถือไม่เปลี่ยนแปลงไปเลย,ผมชอบเรื่องอธิมุตตกะสามเณร ผู้พิชิตโจรห้าร้อย มากกว่าเรื่องไหน ขอเอามาเล่าก่อน,อธิปุตตกะ เป็นหลาน พระสังกิจจเถระ บวชเป็นสามเณรในสำนักหลวงลุงตั้งแต่อายุยังน้อย ด้วยบุญที่สั่งสมมาแต่หลายชาติปางก่อน บวชไม่นาน ท่านก็เห็นแจ้งในไตรลักษณ์ สำเร็จอรหัตผล,เมื่ออายุพรรษา น่าจะบวชเป็นพระได้ หลวงลุงก็บอกให้สามเณรกลับบ้าน ไปขออนุญาตโยมบิดาโยมมารดา ระหว่างเดินทางกลางป่า เจอพวกโจรห้าร้อยคนจับตัวไว้,ทั้งเนื้อตัวสามเณร นอกจากสบงจีวรแล้วไม่มีทรัพย์สินมีค่า โจรก็ขู่ว่า จะฆ่าเอาเนื้อทำพลีกรรมเทวดา ตามธรรมเนียมโจร,ขณะโจรกรูกันเข้าจับ สามเณรไม่สะดุ้งตกใจ โจรเจอเหยื่อทุกคน ถูกจับก็กลัวตัวสั่นเพ้อเจ้อคร่ำครวญ แต่สามเณรไม่เพียงไม่หวั่นไหว ยังมีสีหน้าแววตาผ่องใส,จะตายแล้ว ทำไมท่านจึงไม่กลัว โจรถาม,ดูก่อน นายโจร สามเณรตอบ ทุกข์ทางใจย่อมไม่มีแก่ผู้ไม่ห่วงใยในชีวิต พวกโจรอึ้ง,สามเณรกล่าวต่อ เราวางภาระได้แล้ว เราอบรมธรรมะทางใจดีแล้ว ข้อปฏิบัติให้ถึงความดับทุกข์เราบรรลุแล้ว เราจึงไม่กลัวตาย เหมือนบุคคลไม่กลัวโรค เพราะโรคหายขาดไปแล้ว,พวกโจรนิ่ง สามเณรเทศนาต่อ นายโจร เมื่อใดบุคคลเห็น โลกเป็นเหมือนหญ้า และต้นไม้ด้วยปัญญา เมื่อนั้น บุคคลนั้นย่อมไม่ยึดถือว่าเป็นของเรา ย่อมไม่เศร้าโศกว่า ของเราไม่มี,แม้ร่างกายนี้จะแตกไปแล้ว ก็จะไม่เกิดร่างกายใหม่ขึ้นอีก,ถ้าท่านทั้งหลายจะทำกิจ (ฆ่าบูชายัญ) ใดด้วยใช้ร่างกายเรา ก็จงทำกิจนั้นเถิด,ความขัดเคืองและความรักใคร่ในร่างกาย ย่อมไม่มีแก่เราเลย,โจรฟังถึงตอนนี้ ก็ยิ่งเลื่อมใส ขนลุกชูชัน พากันวางศาสตราวุธ ยอมปล่อยสามเณร แต่ขอร้องว่า อย่าไปบอกผู้ใดถึงที่โจรซ่อนตัว สามเณรรับปากแล้วเดินทางต่อ,เมื่อสามเณรพบโยมบิดาโยมมารดา ขออนุญาตบวชพระเรียบร้อย บางคัมภีร์พุทธศาสนา มีเรื่องเล่าแทรกว่า ทั้งๆที่รู้ว่าโยมบิดาโยมมารดามีธุระ จะเดินทางไปถึงจุดที่โจรอยู่,รับปากพวกโจรไว้ สามเณรก็ไม่ปริปาก จนโยมบิดามารดา ถูกโจรจับร้องคร่ำครวญ สงสัยเณรลูกชายจะเป็นสายโจร พวกโจรได้ยินแล้ว ก็เพิ่มความเลื่อมใส ปล่อยโยมบิดาโยมมารดา,แล้วก็ตามไปขอบวชเป็นพระ,เรื่องราวของอธิมุตตกะสามเณร รู้ถึงพระพุทธเจ้า ทรงมีพุทธภาษิตว่า ยถาวาที ตถาการี (คนตรงพูดอย่างไร ทำอย่างนั้น),ทั้งยังทรงตรัสคาถา ว่าผู้ใดทุศีล มีจิตใจไม่ตั้งมั่น ถึงมีชีวิตอยู่ 100 ปี การมีชีวิตอยู่เพียงวันเดียวของผู้มีศีล มีฌาน ประเสริฐกว่า,สามเณรอธิมุตตกะ เคร่งศีลข้อมุสา มั่นคงข้อเดียว สร้างปาฏิหาริย์แห่งความศรัทธา เปลี่ยนโจร 500 เป็นพระได้ อย่างน่าอัศจรรย์,ผมอ่านแล้ว รักโจร 500 ก๊กนี้จับใจ ใครว่า ไม่มีสัจจะในหมู่โจร ผมว่าไม่จริง แต่ถ้าหากบอกว่า ไม่มีสัจจะในหมู่นักการเมือง ผมก็เชื่อว่าน่าจะเป็นเรื่องจริง.,กิเลน ประลองเชิง
เมื่ออายุพรรษา น่าจะบวชเป็นพระได้ หลวงลุงก็บอกให้สามเณรกลับบ้าน ไปขออนุญาตโยมบิดาโยมมารดา ระหว่างเดินทางกลางป่า เจอพวกโจรห้าร้อยคนจับตัวไว้ ทั้งเนื้อตัวสามเณร นอกจากสบงจีวรแล้วไม่มี
สามเณร,โจร 500,จับโจร,ชักธงรบ,กิเลน ประลองเชิง